# Zápis zo zasadnutia Komisie výstavby a územnej správy pri MsZ

# v Šamoríne

#  zo dňa 2.4.2024

## Zasadnutie otvoril predseda komisie p. Zoltán Faragó. Privítal všetkých prítomných a následne otvoril rokovanie s nasledovným programom:

1. **Prerokovanie došlých žiadostí**
2. **Ostatné**
3. **Prerokovanie došlých žiadostí**
4. **Tenisový klub ŠTK Šamorín a Mesto Šamorín –** Žiadosť o stanovisko k tenisovej hale

Žiadatelia žiadajú posúdenie projektovej dokumentácie „Hala na prestrešenie tenisových kurtov v športovom areáli v Pomle“ pre územné konanie. Komisia po prerokovaní žiadosti odporúča schválenie projektovej dokumentácie. Za návrh hlasovali 7 členovia komisie.

1. **Tenisový klub ŠTK Šamorín –** žiadosť o prenájom tenisových kurtov

V súvislosti so svojou činnosťou žiada tenisový klub ŠTK Šamorín o prenájom tenisových kurtov od Mesta Šamorín ako vlastníka.

Komisia po prerokovaní žiadosti odporúča žiadosti vyhovieť. Za návrh hlasovali 7 členovia komisie.

1. **Ľudovít Tóth, Silvia Tóthová** – Žiadosť o odpredaj pozemku a uzatvorenie nájomnej zmluvy na prenájom časti pozemku**.**

Ľudovít Tóth a manželka Silvia žiadajú odpredaj parcely reg. C č.2425/3 vo vlastníctve Mesta Šamorín, ktorá sa nachádza v strede záhrady žiadateľa, medzi pozemkami súkromných vlastníkov a pre mesto je neprístupná. O parcelu sa dlhé roky stará a udržiava.

Druhá žiadosť sa týka prenájmu časti parcely reg. C č. 2425/1 vo vlastníctve Mesta Šamorín, ktorá sa nachádza pred obytnou budovou na Záhradníckej ulici v ktorej žiadateľ býva. Rád by si oplotil a vytvoril predzáhradku, aby neparkovali autá v zeleni.

 Komisia po prerokovaní žiadosti odporúča odpredaj žiadaného pozemku ale neodporúča prenájom pozemku. Za návrh hlasovali 7 členovia komisie.

1. **Mgr. Gabriel Varga –** Žiadosť o zriadenie vecného bremena a/alebo nájom pozemku vo vlastníctve mesta**.**

Z dôvodu potreby trvalého zabezpečenia prístupu k vlastnému pozemku žiada Mgr. Gabriel Varga vecné bremeno na právo prechodu a prejazdu resp. dlhodobý prenájom na časť parcely reg. C 2356/4 kde je vlastníkom pozemku Mesto Šamorín.

Komisia po prerokovaní žiadosti odporúča schválenie vecného bremena na právo prechodu a prejazdu. Za návrh hlasovali 7 členovia komisie.

1. **Ing. Juraj Nagy –** Žiadosť o zriadenie vecného bremena a nájom časti pozemku vo vlastníctve mestaa žiadosť o nájom časti parcely reg. C 2356/4

Taktiež z dôvodu potreby trvalého zabezpečenia prístupu k vlastnému pozemku žiada Ing. Juraj Nagy vecné bremeno na právo prechodu na časť parcely reg. C 2356/4 vo vlastníctve Mesta Šamorín. Zároveň žiada dlhodobý prenájom na časť parcely reg. C 2356/4 z dôvodu využívania ako parkovacie miesto.

Komisia po prerokovaní žiadosti odporúča schválenie vecného bremena ale neodporúča prenájom časti pozemku na účely zriadenia parkovacieho miesta. Za návrh hlasovali 7 členovia komisie.

1. **Ladislav Domšitz –** žiadosť o prevod nájomného práva - záhrada

 Žiadateľ žiada prevod nájomného práva v k.ú. Šamorín, okres Dunajská Streda, parcela

 registra č. č 1111, druh pozemku záhrada o výmere 369 m2, LV č. 870, na dcéru

 Bc. Zita Domšitzová. Komisia po prerokovaní žiadosti odporúča prevod nájomného

 práva. Za návrh hlasovali 7 členovia komisie.

1. **Lukáš Jankura –** žiadosť o prenájom časti parcely reg. C č. 244/47 v k.ú. Mliečno.

Po oboznámení všetkými dostupnými informáciami, komisia neodporučila prenájom

žiadaného pozemku, nakoľko už o danú časť parcely v minulosti prejavil záujem iný

žiadateľ a žiadosť o prenájom mu nebola schválená. Proti hlasovali 7 členovia

komisie.

1. **NEVITEL, a.s. –** žiadosť o záväzné stanovisko – F2BTS-Optická prípojka DS\_CIL – Sídlisko Platan

Po prerokovaní žiadosti sa komisia výstavby a územnej správy jednomyseľne zhodla a odporučila stavebnému odboru preverenie ďalších technických možností trasovania nového optického vedenia. Za návrh hlasovali 7 členovia komisie.

1. **Centrum Služieb pre Priemysel Vicenza s.r.o. –** Žiadosť o zriadenie vecného bremena v prospech ZsVS, a.s., a žiadosť o prevedenie vecných bremien, ktoré má zriadené Centrum Služieb pre Priemysel Vicenza s.r.o. na vodovodné a kanalizačné potrubia uložené na pozemkoch Mesta Šamorín na ZsVS, a.s.,

Z dôvodu potreby majetkového vysporiadania a odovzdania inžinierskych sietí - kanalizačného a vodovodného potrubia, žiadateľ žiada o zriadenie vecného bremena v prospech ZsVS , a.s.. Zmluva o zriadení vecných bremien v prospech spoločnosti Západoslovenská vodárenská spoločnosť a.s., je nevyhnutným podkladom pre odovzdanie stavby do vlastníctva a správy Západoslovenská vodárenská spoločnosť a.s. .

Po prerokovaní žiadosti komisia výstavby odporučila schválenie žiadosti. Za návrh hlasovali 7 členovia komisie.

1. **Alza.sk, s.r.o. –** žiadosť o prenájom časti pozemku - AlzaBox

Alza.sk, s.r.o. žiada o prenájom časť parcely reg. C č. 2274/1 k.ú Šamorín, na ktorom by si žiadateľ rád umiestnil alzabox na preberanie zásielok, ktorá by bola umiestnená vedľa zásobovacej časti objektu Coop Jednota.

Komisia po opätovnom prerokovaní žiadosti odporučila prenájom pozemku. Za návrh hlasovali 7 členovia komisie.

1. **Asociacia orthopedica –** žiadosť o vydanie záväzného stanoviska – Špecializované zariadenie-Šamorím

Komisia po oboznámení sa s navrhovaným riešením a s aktuálnym stavom projektovej dokumentácie odporučila schváliť navrhované projektové riešenie. Za hlasovali 7 členovia komisie.

1. **Domsitz Tibor –** žiadosť o prenájom pozemkov a o zriadenie vecného bremena

 Z dôvodu potreby trvalého zabezpečenia prístupu a nutnosti rekonštrukcie príjazdovej

 komunikácie k vlastnému pozemku žiada Tibor Domsitz o prenájom alebo o zriadenie

 vecného bremena na parcely reg. C č. 244/56, 244/57. Nakoľko pozemky pod cestou,

 tvoria prechod medzi Krajnou ulicou a Bratislavskou cestu vlastnia Mesto Šamorín

 a Tibor Domsitz je nutné aby vecné bremená boli zriadené obojstranne.

Komisia po prerokovaní žiadosti odporúča schválenie vecného bremena na právo

 prechodu a prejazdu obojstranne. Za návrh hlasovali 7 členovia

 komisie.

1. **FICHEM, spol. s r.o. –** žiadosť o povolenie parkovania, resp. možného odpredaja mestského pozemku.

Žiadateľ žiada povolenie využívať existujúce parkovacie miesta k budúcej prevádzke obchodného domu a zároveň žiada o možnosť odpredaja parkovacích státí pre objekt, ktorý kedysi slúžil ako obchodný dom. Objekt leží na parcele reg. C č. 2588/2 a momentálne je nevyužívaný.

Komisia po prerokovaní žiadosti požiadala o doplňujúce informácie k plánovanej  prevádzke, nakoľko sa z dôvodu nedostatku informácii k žiadosti nevie relevantne vyjadriť. Za návrh hlasovali 7 členovia komisie.

1. **MKs-Ing. Kašša Milan –** žiadosť o súhlas na uzavretie zmluvy o zriadení vecného bremena vodnej stavby.

Spoločnost' MKs-Ing. Kašša Milan, s.r.o. žiada o súhlas k uzatvoreniu zmluvy o zriadení vecného bremena v prospech spoločnosti Západoslovenskej vodárenskej spoločnosti a.s. na pozemku vo vlastníctve Mesta Šamorín,. k. ú. Kraľovianky, parc. reg. C č.46 k vodnej stavbe pod názvom ,, Predĺženie verejnej kanalizácie a verejného

vodovodu, prípojky v rámci ,,IBV Kral'ovianky" v Šamoríne, k.ú. Kraľovianky.

Zmluva bude podkladom k uzavretiu zmluvy o zriadení vecných bremien v prospech spoločnosti Západoslovenská vodárenská spoločnosť a.s., k vydaniu kolaudačného rozhodnutia okresným úradom ŽP ako aj nevyhnutným príkladom pre odovzdanie stavby do vlastníctva a správy Západoslovenská vodárenská spoločnosť a.s. .

Komisia po prerokovaní žiadosti odporúča schválenie vecného bremena v prospech

ZsVS, a.s.,. Za návrh hlasovali 7 členovia komisie.

1. **Sztruhárová Alžbeta, Orešanská Alena (rod. Búdová) –** majetkoprávne usporiadanie pozemkov.

Alžbeta Sztruhárová a Alena Orešasnská boli oslovené Mestom Šamorín na majetkoprávne usporiadanie pozemkov, ktoré sa nachádzajú pod Mestským športovým areálom v Pomle. Oslovení majitelia ponúkli na odpredaj svoje vlastnícke podiely Mestu Šamorín.

V zmysle zásad hospodárenia s majetkom, žiadosti týkajúce sa nakladaniami s nehnuteľnosťami podliehajú posúdeniu v príslušných komisiách pri MsZ Šamorín.

Komisia po prerokovaní žiadosti odporúča odkúpenie pozemkov. Za návrh hlasovali 7

členovia komisie.

1. **MNM TECH, s.r.o. –**Žiadosť o odkúpenie komunikácie a verejného osvetlenia– k.ú. Bučuháza.

Spoločnosť MNM tech s.r.o. po doručení požadovaných technických dokumentov opätovne požiadala Mesto Šamorín, aby odkúpilo vybudované a skolaudované cestné komunikácie a verejné osvetlenie v mestskej časti Bučuháza do vlastníctva Mesta za 1 a 1 euro.

Komisia po doplnení technických dokumentov opätovne prerokovala žiadosť a odporúča odkúpenie ponúkaných stavieb. Za hlasovalo 7 členov komisie.

1. **SKALA TOPINVEST spol. s r.o. –** žiadosť o prebratie areálového osvetlenia do vlastníctva mesta – Bučuháza - Šámot

Spoločnosť SKALA TOPINVEST spol. s r.o. po vybudovaní verejného osvetlenia mestskej časti Bučuháza požiadala Mesto Šamorín o odkúpenie predmetnej stavby za 1 euro.

Komisia danú žiadosť prerokovala a požiadala predávajúceho, aby dodala k stavbe kompletné projektové dokumentácie skutočného vyhotovenia ,revízie ,geodetické zameranie a ďalšie doplňujúce technické informácie a zároveň upozornila žiadateľa ,že Mesto Šamorín prevezme stavbu len komplet aj s pozemkami a so zárukami.

 Za návrh hlasovalo 7 členov komisie.

**Ostatné**

Zapísali: Ing. Michal Paško

 Faragó Zoltán

 predseda komisie